Indhold

# Autofilter

Filtrerer automatisk det valgte celleområde, og opretter en række rullelister hvor du kan vælge de elementer du vil vise.

For at tilgå denne kommando...

Vælg Data - Autofilter.

På værktøjslinjen Funktioner eller værktøjslinjen Tabeldata klikker du på

Autofilter

For at tilknytte forskellige AutoFiltre til forskellige ark, må du først definere et databaseområde på hvert ark.

## Sortér stigende

Viser celleområdets rækker i stigende orden, baseret på værdierne i den aktuelle kolonnes celler.

## Sortér faldende

Viser celleområdets rækker i faldende orden, baseret på værdierne i den aktuelle kolonnes celler.

## Filtrér efter farve

### Tekstfarve

Viser kun de rækker i celleområdet, hvis tekstfarve i den aktuelle kolonnes celle matcher den valgte farve,

### Baggrundsfarve

Viser kun de rækker i celleområdet, hvor baggrundsfarven i den aktuelle kolonnes celle matcher den valgte farve.

## Filtrér efter betingelse

### Tom

Viser kun de rækker i celle området, der har en tom celle i den aktuelle kolonne.

### Ikke tom

Viser kun de rækker i celleområdet, der har en ikke-tom celle i den aktuelle kolonne.

### Top 10

Viser de 10 rækker i celleområdet, der indeholder de største værdier i den aktuelle kolonnes celler. Hvis disse værdier er unikke, så vil der ikke være mere end 10 rækker synlige, men hvis værdierne ikke er unikke, så er det muligt, at der vises mere end 10 rækker.

### 10 laveste

Viser de 10 rækker i celleområde som indholder de laveste værdier af cellerne i den gældende kolonne. Hvis disse værdier er unikke, så vil der ikke vises mere end 10 rækker, men hvis værdierne ikke er unikke så er der mulighed for at flere end 10 rækker vises.

### Standardfilter

Åbner dialogen Standardfilter.

## Feltet Søg tekst

Søg efter et bestemt element i listen over værdier, fundet i den aktuelle kolonne. Efterhånden som tegnene skrive i tekstfeltet, opdateres denne liste til kun at vise de matchende elementer.

## Alle

Klik en gang for at vise alle rækker og klik igen for skjule alle rækker

## Vis kun det gældende element

Vis kun rækker, der indeholder den fremhævede værdi i feltet Værdi.

## Skjul kun det gældende element

Skjul alle rækker, der indeholder den fremhævede værdi i feltet Værdi og skjul alle andre rækker.

## Værdier

Liste over unikke værdier fundet i den aktuelle kolonne.

Relaterede emner

Anvende Autofilter

Standardfilter